****

**RUHNU VALLAVALITSUS**

Lp koostööpartnerid Ruhnus, 18.04.2024 nr 7.-1.2./24/23-1

**Ruhnu külas, Noggis kinnistu detailplaneeringu täiendatud eskiislahenduse kooskõlastamiseks esitamine**

Ruhnu Vallavolikogu 27.06.2023 otsusega nr 08 algatati üldplaneeringut muutev Noggis kinnistu detailplaneering ning jäeti algatamata keskkonnamõju strateegiline hindamine (KSH). Kinnistutele planeeritakse üksikelamud abihoonetega ja muudetakse katastriüksuse maatulundusmaa sihtotstarve elamumaaks. Planeeringulahenduses on Noggis kinnistu jagatud 2 krundiks. Planeeringuga on lubatud 4 hoonet igale krundile (kokku 8 hoonet) ehitisealuse pinnaga kokku 500m2, hoonestusalaga ehk õuealaga ca 3000 m2 ja 4000m2, mis on tavapärane elamukrundi suurus.

 Ruhnu Vallavalitsuse 21.11.2023 a korraldusega nr 51 suunati Noggis kinnistu (katastritunnus 68901:001:0206, registriosa nr 276534) detailplaneeringu eskiislahendus avalikule väljapanekule, mis toimus ajavahemikul 11.12.2023 kuni 10.01.2024 a. Nimetatud detailplaneeringu eskiislahenduse kohta avaldati arvamust ja tehti ettepanekuid planeeringule.

Noggis kinnistu detailplaneeringu eskiislahenduse avalik arutelu toimus 16.02.2024 a, mille käigus tehti parandusettepanekuid, mis on planeerija poolt planeeringu eskiislahendusse sisse viidud.

Palume Teilt arvamust/kooskõlastust Ruhnu küla, Noggis kinnistu detailplaneeringu eskiislahendusele.

Lugupidamisega,

Raimet Figol

Vallavanem

Edastatud:

1. AS Kuressaare Veevärk
2. Elektrilevi OÜ
3. Päästeamet
4. Keskkonnaamet
5. Regionaal- ja Põllumajandusministeerium